ai4bharat/Pralekha huggingface dataset:
محنت اور روزگار کی وزارت
لیبر اور روزگار کے مرکزی وزیر جناب بھوپیندر یادونے جنیوا میں ورلڈ آف ورک سربراہ کانفرنس میں شرکت کی
پوری دنیا میں آبادیاتی تبدیلیوں کی وجہ سے مزدوروں کی منصوبہ بند نقل مکانی اور نقل و حرکت ایک ضرورت بن گئی ہے: جناب بھوپیندر یادو
انہوں نے دنیا بھر میں ہنر مند افرادی قوت کی نقل و حرکت کی سہولت کے لیے عالمی مہارت کی نقشہ سازی پرزوردیا
لیبر اورروزگار کے مرکزی وزیر جناب بھوپیندر یادو نے آج جنیوا میں اعلیٰ سطحی پینل میں شرکت کی ، جس کا انعقاد آئی این سی کی میٹنگ کے موقع پر ورلڈ آف ورک سربراہ کانفرنس کے تحت آئی ایل اے کے ذریعہ کیا گیا۔ تبادلہ خیال کا موضوع تھا‘‘ کثیر رخی عالمی بحران سے نمٹنا : انسانیت پرمرکوز بحالی اور لچک کو فروغ دینا’’
تبادلہ خیال کے دوران کثیررخی چیلنجوں پر اصل توجہ مرکو ز کی گئی ،جن کا سامنا کام کی دنیا کررہی ہے ۔ جس میں عدم مساوات کی بگڑتی ہوئی صورتحال ، آبادیاتی حقائق سے متعلق مسائل ، غیر مساوی تکنیکی پیش رفت ، بے قاعدگی ، آب وہوا کی تبدیلی جیسے موضوعات شامل ہیں نیز ان چیلنجوں سے نمٹنے کے لئے ملکوں اوربین الاقوامی برادریوں کے ذریعہ کیا اقدامات کئے جانے چاہئیں تاکہ انسانیت پر مرکوز ، لچکدار اور پائیدار بحالی کے ہدف کو حاصل کیا جاسکے۔
وزیرموصوف نے ان اقدامات کے بارے میں تفصیل سے خطاب کیا جو ہندوستان نے بے قاعدگی سے نمٹنے اور غیر رسمی شعبے کے ورکروں کو سماجی تحفظ فراہم کرنے کے لئے کئے گئے ہیں۔ انہوں نے غیررسمی ورکروں کا اندراج کرنے کے لئے اور ان کے سماجی تحفظ کو مالی مدد فراہم کرنے کے لئے سماجی تحفظ کے فنڈ کے قیام کے بارے میں تفصیلات بتائیں ۔انہوں نے کام کے مستقبل ، ڈجیٹل تبدیلی ، گگ اور پلیٹ فارم ورکروں کے مستقبل کے بارے میں اور ان کے حقائق کے تحفظ اور ان کی بہبود کے لئے کوڈ میں کئے گئے اقدامات کے بارے میں بات کی ۔انہوں نے پوری دنیا میں آبادیاتی تبدیلیوں کی وجہ سے مزدوروں کی منصوبہ بند نقل مکانی اور نقل و حرکت کی ضرورت پر زوردیا جو دنیا بھر میں آبادیاتی طورپر ایک ضرورت بن گئی ہے۔ انہوں نے دنیا بھر میں ہنر مند افرادی قوت کی نقل و حرکت کی سہولت کے لیے عالمی مہارت کی نقشہ سازی پربھی زوردیا۔ ایک لچکدار معاشرے کی تعمیر کرنے اور شمولیاتی نیز پائیدار ترقی کے لئے حکومت کے اقدام پر بھی زور دیا گیا۔
مباحثے میں شامل پینل کے دیگر افراد تھے :
- نائب وزراعظم ، وزیر برائے اقتصادیات اور محنت،سلطنت بیلجیئم ایم پئیرے –ییوس ڈرمگنے ۔
- تجارت اور ترقی سے متعلق اقوام متحدہ کی کانفرنس  کی ڈپٹی سکریٹری جنرل محترمہ ازابیلے ڈیورانٹ ۔
- پناہ گزینوں ، روزگار اور تعلیم سے متعلق نوجوان ماہر ۔
- جنرل کنفیڈریشن آف الجزائر انٹرپرائزز، عوامی جمہوری جمہوریہ الجزائرکی صدر مسز سیدہ نیغزا۔
- صومالیہ کی وفاقی جمہوریہ نے صومالی تجارتی یونینوں کی فیڈریشن کے جنرل سکریٹری جناب عمر فاروق عثمان نور ۔
وزارت دفاع
پردہ کشائی: گوا میری ٹائم سمپوزیم  2022
گوا میری ٹائم سمپوزیم  کا چوتھا ایڈیشن 31 اکتوبر سے 01 نومبر 2022 تک گوا میں نیول وار کالج  کے ذریعے منعقد کیا جائے گا۔ ہندوستان کے علاوہ دوست بیرونی ممالک جیسے بنگلہ دیش، کوموروس، انڈونیشیا، مڈغاسکر، ملائیشیا، مالدیپ، ماریشس، میانمار، سیشلز، سنگاپور، سری لنکا، اور تھائی لینڈ کی بحریہ/سمندری دستوں کے کیپٹن/کمانڈر اور مساوی رینک کے افسران اس میں شرکت کریں گے۔
ہندوستانی بحریہ کے ذریعے سال 2016 میں تصور کیا گیا اور قائم کیا گیا جی ایم ایس، ہندوستان اور بحر ہند کے خطہ  کے اہم سمندری ممالک کے درمیان اشتراکی سوچ، تعاون اور باہمی افہام و تفہیم کو فروغ دینے کا ایک فورم ہے۔ این ڈبلیو سی، گوا کے ذریعے یہ سمپوزیم دو سال میں ایک بار منعقد کیا جاتا ہے، اور اس تقریب کے اب تک تین ایڈیشن منعقد کیے جا چکے ہیں۔ سمپوزیم کا افتتاح نیول وار کالج کے کمانڈنٹ، ریئر ایڈمرل راجیش دھنکر کریں گے۔
آئی او آر کے 21ویں صدی کے اسٹریٹجک منظر نامے کا مرکز بننے کے ساتھ ہی، یہ سمپوزیم میری ٹائم ڈومین میں جامع سیکورٹی سے متعلق پالیسیوں، حکمت عملیوں اور نفاذ کے طریقہ کار کو تیار کرنے کے لیے متعلقین کو اکٹھا کرنے میں ایک تعمیری کردار ادا کرتا ہے۔ جی ایم ایس-2022 کا تھیم ہے ’’بحر ہند کے خطے میں میری ٹائم سیکورٹی کے چیلنجز: مشترکہ میری ٹائم ترجیحات کو معاون تخفیف کے فریم ورک میں تبدیل کرنا‘‘۔ یہ موضوع ’خطہ میں سب کے لیے سلامتی اور ترقی‘  اور میری ٹائم سیکورٹی کے پانچ اصولوں پر مبنی ہے جو ہندوستان کے معزز وزیر اعظم کے ذریعہ بیان کیے گئے ہیں، جس سے یہ ظاہر ہوتا ہے کہ ہمارے خطے کی خوشحالی تمام آئی او آر ممالک کی سمندری قسمت کے ساتھ جڑی ہوئی ہے۔
شمالی گوا کے سرسبز و شاداب ماحول میں واقع، سمپوزیم کا مقام گوا کے بھرپور سمندری ورثے کے لیے بھی موزوں خراجِ تحسین ہے، جو کہ دوسری صدی قبل مسیح کا ہے۔ ماضی سے اس طرح کے تعلقات اور مستقبل میں نئی منزلوں کی آرزو کے ساتھ، یہ مقام جی ایم ایس-2022 کے مباحثوں کو ایک منفرد ذائقہ فراہم کرے گا۔
وزارت دفاع
امریکہ۔ ہند دفاعی رشتوں کی تبدیلی روایتی خریدار اور سیلر سے تبدیلی ہوکر اشتراک ہورہا ہے، جو صدی کی سب سے بڑی تبدیلی ہوگی: وزیر دفاع راج ناتھ سنگھ
نئی دہلی، 6 فروری 2020، وزیر دفاع جناب راج ناتھ سنگھ نے آج کہا کہ ہندوستان۔ امریکہ رشتوں کو روایتی ‘‘بائر۔ سیلر’’ کی سطح سے اشتراک کی سطح تک لے جانے کے لئے ہندوستان میں دفاعی مینوفیکچرنگ سیکٹر میں دستیاب مواقع میں مزید وسعت کے ساتھ امریکی کے دفاعی شعبہ کی برآمدات برابر لانے کی بات کہی۔
اترپردیش کے شہر لکھنٔو میں جاری ڈیف ایکسپو 2020 کے دوران امریکہ۔ ہند بزنس کونسل کے زیر اہتمام منعقدہ سیمینار میں جناب راج ناتھ سنگھ اپنے خیالات کا اظہار کررہے تھے۔
حال ہی میں امریکہ کے دورے کے دوران باہمی مذاکرات یعنی ٹو پلس ٹو ڈائیلاگ کے دوران ہوئے متعدد معاہدوں کا ذکر کرتے ہوئے انہوں نے کہا کہ ‘‘ہند۔ امریکہ رشتے روایتی ‘بائر۔ سیلر’ نوعیت سے بڑھ کر اشتراک کی جانب بڑھ رہے ہیں۔ مجھے یقین ہے کہ یہ رشتہ مستقبل میں مزید فعال اور متحرک ہوگا’’۔
انہوں نے مزید کہا کہ ‘‘امریکہ، ہندوستان اور دنیا کے لئے اسلحہ کے سب سے بڑے برآمد کاروں میں سے ایک ہے۔ اس کے ساتھ ہی ہندوستان میں دفاع کا مینوفیکچرنگ سیکٹر تیز رفتار سے ترقی کررہا ہے۔ ایسی حالت میں ہمارا اشتراک، صدی کا سب سے بڑا شتراک ہوگا’’۔
کاروبار کی یقین دہانی کراتے ہوئے، جس میں اصلاحات کی گئی ہیں، انہوں نے کاروباری برادری سے ہندوستان میں سرمایہ کاری اور اس سے زیادہ سے زیادہ فائدہ اٹھانے کی اپیل کی۔
انہوں نے دونوں ملکوں کے مابین تجارتی رشتوں کو بہتر بنانے میں یو ایس آئی بی سی کے کردار کی تعریف کی۔
بعدازاں وزیر دفاع نے اترپردیش کے پویلین کا معائنہ کیا۔ اتنے بڑے پیمانے پر ‘ڈیف ایکسپو 2020’ کے انعقاد میں ریاستی حکومت کی مدد کی تعریف کرتے ہوئے انہوں نے امید ظاہر کی کہ اترپردیش میں دفاعی کوریڈور کے قیام کے ساتھ ہی ریاست میں سرمایہ کاری کے مواقع بھی بڑھیں گے۔
انہوں نے کہا کہ وزیراعظم کا ارادہ ہندوستان کی معیشت کو مطلوبہ پانچ ٹریلین امریکی ڈالر کی سطح تک لے جانے کا ہے اور اترپردیش کے ملک کی سب سے بڑی ریاستو ہونے کی وجہ سے ، اقتصادی تعاون کے اعتبار سے اس کا کردار بھی بڑا ہے۔
۔۔۔۔۔۔۔۔۔۔۔
م ن۔ش س۔ن ا۔
U- 603
(Visitor Counter : 74
وزیراعظم کا دفتر
وزیر اعظم رادھا سوامی ستسنگ بیاس کے بابا گرندر سنگھ ڈھلن سے ملے
نئی دہلی،13فروری
وزیر اعظم نریندر مودی نے آج رادھا سوامی ستسنگ بیاس کے بابا گرندر سنگھ ڈھلن سے ملاقات کی۔
ایک ٹوئٹ میں وزیر اعظم نے کہا:
‘‘آج جلد ہی مجھے رادھا سوامی ستسنگ بیاس کے بابا گرندر سنگھ ڈھلن جی سے ملنے کا اعزاز حاصل ہوا۔ آر ایس ایس بی کی سماجی خدمت سے متعلق پہل قدمیاں قابل تعریف ہیں’’۔
۔۔۔۔۔۔۔۔۔۔۔
ش ح ۔ا ک ۔ع ر۔
U-1588
(
نائب صدر جمہوریہ ہند کا سکریٹریٹ
عوام کو اپنے نمائندے 4سی کردار ، رویے ، ذہنی سطح اور صلاحیت کے اصولوں پر منتخب کرنے چاہئیں –نائب صدر جمہوریہ
شہریوں پر مرکوز حکمرانی کا آغاز ، حکمرانی پر مرکوز ووٹرو سے ہوگا
سب کے لیے زندگی میں مزید آسانی لانے کے لیے بلا رکاوٹ حکمرانی۔ نائب صدر جمہوریہ جناب نائڈو
نائب صدر جمہوریہ نے ، رٹائرڈ افسر شاہ ڈاکٹر شیلندر جوشی کی ‘سپاریپالنا’ کتاب کا اجرا کیا
نئی دہلی،یکم اپریل/ نائب صدر جناب ایم وینکیا نائیڈو نے آج لوگوں کو 4 سی— کردار ، طرز عمل ، ذہنی سطح اور صلاحیت کی بنیاد پر اپنے نمائندوں کا انتخاب کرنے کی ضرورت پر زور دیا نہ کہ دیگر باتوں پر ۔
نائب صدر نے تلنگانہ کے سابق چیف سکریٹری جناب ایس کے جوشی کی "ایکو ٹی کالنگ: ٹورڈز پیپل- سینٹرک گورننس" کا تیلگو ترجمہ 'سوپاریپلانا' جاری کرتے ہوئے کہا کہ افسوس کی بات یہ ہے کہ دیگر4سی- ذات ، برادری ،نقد رقم اور ارتکابِ جرم ، طرز عمل ،ذہنی سطح اور اہلیت کی جگہ لے رہے ہیں ، جو اچھی حکمرانی فراہم کرنے کے لیے لازمی ہیں۔ انہوں نے کہا کہ "شہریوں پرمرکوز حکمرانی،حکمرانی پر مرکوز رائے دہندگان سےفراہم ہوگی۔"
نائب صدر نے کہا کہ لوگوں کی امنگوں کو پورا کرنے اور مختلف اسکیموں کو موثر طریقے سے نافذ کرنے کو یقینی بنانے کے لئے اچھی حکمرانی لازمی ہے ۔ لوگوں کی امنگوں کو پورا کرنے کے لئے اچھی حکمرانی بھی اتنی ہی اہم ہے ۔ انہوں نے مزید کہا کہ "خوشی، اچھی حکمرانی سے آتی ہے ۔
منتخب حکومتوں کو ‘عوامی اعتماد کا حامل’ قرار دیتے ہوئے جناب نائیڈو نے انہیں ذمہ داری کے ساتھ کام کرنے اور لوگوں کی ایمانداری سے خدمت کرنے کا مشورہ دیا۔ انہوں نے تمام شہریوں کی زندگی کو اور زیادہ آسان بنانے کے لیے حکومت کی کوششوں کو بلا رکاوٹ بنانے کے لیے کہا ۔
جناب نائیڈو نے مصنف ڈاکٹر شیلندر جوشی، مترجم جناب انوروراپو برہمیہ اور پبلشر جناب مروتی کی تعریف کی۔
۔ ۔ ۔ ۔ ۔ ۔ ۔ ۔ ۔
(ش ح۔ج۔ ا ب (
U-3268
(Visitor Counter : 171
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کٹھوعہ، ڈوڈا ، اودھم پوراورریاسی اضلاع میں23شاہراہوں اورپُلوںکا افتتاح کیا
تقریباََ 73 کروڑروپے کی لاگت کے ان پروجیکٹوں سے اس خطے میں 35000سے زیادہ لوگوں کو فائدہ پہنچے گا
نئی دہلی، یکم اکتوبر 2020: شمال مشرقی خطے کی ترقیات کے مرکزی وزیر مملکت ،پی ایم او ،پرسنل ،عوامی شکایات ، پنشن ، ایٹمی توانائی اورخلا کے و زیر مملکت ڈاکٹر جتیندر سنگھ نے جموں خطے میں کٹھوعہ ،ڈوڈا ،اودھم پور اور راسی اضلاع میں آج 23شاہراہوں اور پلو ںکا افتتاح کیا ۔ انہوں نے کہا کہ ان پروجیکٹوںکی لاگت تقریباََ 73 کروڑروپے ہے اور اس کی لمبائی 111 میٹر ہے جس سے اس خطے کے 35000 عوام کو فائدہ پہنچے گا۔ان 23 پروجیکٹوں میں تمام موسموں میں رابطے کے لئے پی ایم جی ایس وائی کے تحت 15 شاہراہوں کی تعمیر اورلوگوں کے بہتررابطے کے لئے 8 پل شامل ہیں۔ان پروجیکٹو ں کا ای –افتتاح کرتے ہوئے ڈاکٹر جتندر سنگھ نے کہاکہ گزشتہ چند مہینوں میں کووڈ-19 وبا کے ذریعہ درپیش سنجیدہ چیلنجوں کے باوجود، چند کے علاوہ تمام پروجیکٹوںکو مقررہ مدت میں مکمل کرلیا گیا۔انہوں نے زوردے کر کہا کہ وبا کے چیلنجوں کے باوجود ملک میں ترقیاتی عمل پر خاص طور پر ، جموں کشمیر کے زیر انتظام علاقے میں کوئی سمجھوتہ نہیں کیا ہے ۔انہیں یہ مطلع کیا گیا تھا کہ اس تاریخ تک اس سال 1150 کلومیٹر طویل شاہراہیں تعمیر کی گئیں جبکہ گزشتہ برس 800 کلومیٹر طویل شاہراہیں ہی تعمیر کی گئی تھیں۔
ڈاکٹرجتیندر سنگھ نے کہا کہ مودی سرکار کے گزشتہ 6 برسوںمیں کام کرنے کے ماحول ایک عمیق تبدیلی آئی ہے اور پروجیکٹوں کو ضرورت بر مبنی معاملات کی بنیاد پر پورا کیا جارہا ہے نہ کہ کسی دیگر سفارشات کی بنیاد پر ۔ انہوں نے کہا کہ اودھم پور، کٹھوعہ اور ڈوڈا کے سخت ترین پہاڑی سلسلے کے لئے پی ایم جی ایس وائی فنڈ میں سے تقریباََ دو تہائی رقم کا مختص کرنا اس بات کا ثبوت ہے ۔ انہوں نے مزیدکہا کہ پی ایم جی ایس وائی فنڈس کے 4175 کروڑروپے میں سے تقریباََ 3884 کروڑروپے مذکورہ بالا تین علاقوں کو فراہم کرائے گئے۔
ڈاکٹر جتندر سنگھ نے اعادہ کیا کہ وزیراعظم جناب نریندر مودی نے سب پر اس بات کے لئے زوردیا ہے کہ مکمل ترقیاتی پروجیکٹوں کو باقاعدہ افتتاح کے انتظارمیں ڈالنے کے بجائے فو راََ ملک کے عوام کے سپردکردیا جائے۔انہوں نے کہا کہ سرکار لوگوں کی ضروریات کو ترجیح دیتی ہے اور یہ کہ عوام الناس کو مختلف ترقیاتی پروجیکٹوں کے باقاعدہ افتتاح کے نام پر کسی بھی طرح کی پریشانیوں کا سامنا نہیں کرنا چاہئے ۔ انہوں نے کہا کہ سرکار ان تمام پروجیکٹوں کو مقررہ مدت کے دوران مکمل کرنے کی پابند ہے جو گزشتہ 6 برسوںمیں شروع ہوئے ہیں اورجنہیں کووڈ-19 جیسے بحران کا سامنا بھی کرنا پڑرہا ہے۔
راسی ضلع میں مختلف ترقیاتی پروجیکٹوں کی ایک تفصیل فراہم کرتے ہوئے ڈاکٹر جتیندر سنگھ نے کہا کہ راسی ضلع میں دنیا کا سب سے اونچائی پر ریلوے پل تعمیر کیا جارہا ہے جو کہ فرانس میں پیرس کے مقام پر ایفل ٹاور سے 35 میٹر زیادہ اونچا ہے۔
آخر میں ڈاکٹر جتیندر سنگھ نے حکام پر زور دیا کہ وہ مقررہ مدت کی پابندی کریں اور زمین کے حصول میں تیزی لائیں نیز جنگلات کی صفائی کو ترجیحی بنیاد پر پورا کریں تاکہ ترقیاتی کام بلارکاوٹ جاری رہے۔
نائب صدر جمہوریہ ہند کا سکریٹریٹ
نائب صدرجمہوریہ نے زمینوں کے اندراجات کو مقدمہ بازیوں سے محفوظ بنانے کے لئے جامع قانون سازی پرزوردیا
بدعنوانی کے خاتمے کے لئے عوام اورافسران کے درمیان رابطے کو کم سے کم کیاجائے
اندراج کے عمل کو سہل اورپوری طرح شفاف بنایاجائے
‘لینڈرجسٹریشن ۔گلوبل پریکٹیسز اینڈ لیسنس فارانڈیا ’نامی تصنیف کا اجرأ
نئی دہلی،8جولائی :نائب صدرجمہوریہ ہند ، جناب ایم وینکیانائیڈونے زمینوں کے اندراجات کو مقدمہ بازیوں سے بچائے رکھنے کے لئے جامع قانون سازی پرزوردیاہے ۔ جناب وینکیانائیڈو ہماچل پردیش کے چیف سکریٹری جناب بی کے اگروال کی تصنیف ، ‘‘ لینڈ جسٹریشن ، گلوبل پریکٹیسیز اینڈ لیسنس فارانڈیا’’کا اجرأ کرتے ہوئے یہ بات کہی ۔ انھوں نے کہاکہ زمینوں کے ریکارڈ کی ڈیجٹ کاری کی جانی چاہیئے تاکہ کسی بھی سودے میں کسی قسم کی قباحت نہ ہو۔
جناب وینکیانائیڈونے مشورہ دیاکہ مرکزی وریاستی سرکاروں کو زمینوں سے متعلق جامع قانون سازی کے لئے مل کر ٹیم انڈیا کے جذبے کے ساتھ مل کر کام کرناچاہیئے ۔ زمین کو ہندوستان کی تقریبا50فیصد آبادی کا وسیلہ روزی قراردیتے ہوئے جناب نائیڈونے زمینوں کی ملکیت پرقانونی پابندی کی دستاویز مرتب کئے جانے کی ازحدضرورت ہے ۔ زمینی معاملات انجام دینے والے افسران اورعوام ک ےدرمیان رابطے کو کم سے کم یقینی بنائے جانے کی ضرورت پر زوردیتے ہوئے جناب وینکیانائیدونے کہاکہ اندراج سمیت زمینوں کے تمام معاملات میں بدعنوانیوں کو ختم کرنے کے لئے عوام اورافسران کے درمیان کے رابطے کم سے کم ہونے چاہیئں ۔ اورمرکزی وریاستی سرکاروں کو زمین سے متعلق معاملات کو سہل بنانے اورپوری طرف شفاف بنانے کی سمت میں آگے بڑھنا چاہیئے ۔
اس موقع پر جناب وینکیانائیڈونے انتظامیہ اورحکمرانی میں اصلاحاتی نظریئے اور نیشنل انسٹی ٹیوشن فارٹرانسفارمنگ انڈیا نیتی آیوگ کی تشکیل کے لئے وزیراعظم جناب نریندرمودی کی ستائش کی ۔ انھو ںنے کہاکہ اس تبدیلی کا مقصد ملک کے عوام کی زندگی کو بہتربناناہے ۔
جناب نائیڈونے جناب بی کے اگروال کی تصنیف کی ستائش کرتے ہوئے کہاکہ یہ تصنیف قانون سازوں ، پالیسی سازوں اورعام آدمی سمیت سبھی کے یکساں اہمیت کی حامل ثابت ہوگی ۔ یہ تصنیف ملک میں زمینوں کے اندراج اور زمینوں کی ملکیت کے ریکارڈ رکھے جانے کے میدان میں موجود خلأ کو پرکرنے میں معاون ثابت ہوگی ۔ جناب بی کے اگروال کی تصنیف کے اجرأ کی تقریب میں نیتی آیوگ کے چیف ایکزیکیٹوآفیسرجناب امیتابھ کانت ، سالیسیٹرجنرل آف انڈیا ، جناب تشارنہتہ اور دیگرسرکردہ شخصیات نے شرکت کی ۔
الیکٹرانکس اور اطلاعات تکنالوجی کی وزارت
یو آئی ڈی اے آئی - آئی آئی ٹی بامبے نے ٹچ لیس بائیو میٹرک کیپچر سسٹم تیار کرنے کے لیے ہاتھ ملایا
ہندوستان کی منفرد شناختی اتھارٹی  نے انڈین انسٹی ٹیوٹ آف ٹیکنالوجی، بامبے  کے ساتھ لوگوں کے ذریعہ کسی بھی وقت، کہیں بھی آسانی سے استعمال کے لیے ایک مضبوط ٹچ لیس بائیو میٹرک کیپچر سسٹم تیار کرنے کے لئے ہاتھ ملایا ہے ۔
مفاہمت نامے کے ایک حصے کے طور پر، یو آئی ڈی اے آئی اور آئی آئی ٹی بامبے کیپچر سسٹم کے ساتھ مربوط لائیونس ماڈل کے ساتھ فنگر پرنٹس کے لیے موبائل کیپچر سسٹم بنانے کے واسطے مشترکہ طور پر تحقیق کریں گے۔
ٹچ لیس بائیو میٹرک کیپچر سسٹم سے ، ایک بار تیار اور آپریشنل ہوجانے کے بعد، گھر سے فنگر پرنٹ کی توثیق اور ایک جیسے چہرے کی تصدیق کی جاسکے گی۔ نئے نظام سے توقع کی جاتی ہے کہ وہ ایک ہی وقت میں متعدد فنگر پرنٹس حاصل کرے گا اور تصدیق کی کامیابی کی شرح میں مزید مدد کرے گا۔ نافذ ہوجانے کے بعد نیا نظام آدھار ایکو سسٹم میں موجودہ سہولیات کی دستیابی میں ایک اضافہ ہوگا۔
اس طرح کا نظام سگنل/امیج پروسیسنگ اور مشین لرننگ/ڈیپ لرننگ کے ایک انٹیلیجنٹ امتزاج کو زیادہ تر شہریوں کے پاس دستیاب عام موبائل فون کے ساتھ استعمال کرے گا جس کا استعمال کرنے والے کو اچھا تجربہ ہوگا۔ یہ یونیورسل تصدیق کار کو حقیقت بنانے کی جانب آگے بڑھتا ہوا ایک قدم ہو گا۔
یو آئی ڈی اے آئی اور آئی آئی ٹی بامبے کے درمیان اس کے نیشنل سینٹر آف ایکسیلنس ان ٹیکنالوجی فار انٹرنل سیکیورٹی  کے ذریعے تعاون یو آئی ڈی اے آئی کے نظام کی ترقی کے لیے تحقیق اور ترقی  میں مشترکہ طور پر کام کرنے کا باعث بنے گا۔ این سی ای ٹی آئی ایس، آئی آئی ٹی بامبے اور الیکٹرانکس اور انفارمیشن ٹکنالوجی کی وزارت کی طرف سے اپنے اہم ڈیجیٹل انڈیا پروگرام کے تحت ایک مشترکہ پہل ہے۔ این سی ای ٹی آئی ایس کا مقصد الیکٹرانک سسٹم ڈیزائن اور مینوفیکچرنگ کے وسیع شعبوں میں اندرونی سیکورٹی فورسز کے لیے مقامی ٹیکنالوجی کے حل تیار کرنا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3949
(Visitor Counter : 79
بجلی کی وزارت
ماحولیات دوست سبز توانائی کے تئیں بھارت کی عہد بستگی ’’قانون کی تبدیلی کی وجہ سے لاگت کی وقت پر وصولی کے اصول‘‘ کے نوٹیفکیشن کے توسط سے اور مضبوطی حاصل ہوئی
’’ضروری طور پر چلنے والے اور دیگر معاملات کا حل نکالنے کے ذریعہ توانائی کے قابل احیاء وسائل سے پیداواریت کو فروغ دینے کے قواعد‘‘
نئی دہلی، 23 اکتوبر 2021:
بجلی کی وزارت نے تبدیلی آب و ہوا کے تئیں بھارت کی عہد بستگی کو مکمل کرنے کے لئے بجلی کے شعبے کے استحکام اور صاف ستھری توانائی کو فروغ دینے کے لئے قواعد کو نوٹیفائی کیا ہے۔
بجلی کے شعبے میں دیگر شراکت دار، قوانین میں تبدیلی، قابل احیاء توانائی میں تخفیف اور دیگر متعلقہ معاملات کی وجہ سے لاگت کی وقت پر وصولی کے بارے میں فکر مند تھے۔ بجلی ایکٹ 2003 کے تحت بجلی کی وزارت کے ذریعہ نوٹیفائی کیے گئے مندرجہ ذیل اصول بجلی صارفین اور شراکت داروں کے مفاد میں ہیں:
- بجلی  قواعد، 2021
- بجلی  قواعد، 2021
قانون میں تبدیلی کی وجہ سے لاگت کی وقت پر وصولی انتہائی اہمیت کی حامل ہے کیونکہ بجلی کے شعبے میں سرمایہ کاری بہت حد تک وقت پر ادائیگی کیے جانے پر ہی منحصر کرتی ہے۔ فی الحال قانون میں تبدیلی کے تحت نکاسی میں وقت لگتا ہے اور اس سے شعبے کے عملی پہلو بھی متاثر ہوتے ہیں، ساتھ ہی پروجیکٹوں میں سرمایہ کاری کرنے والے ڈیولپرس بھی معاشی طور پر پریشان ہو جاتے ہیں۔ یہ قواعد ملک میں سرمایہ کار دوست ماحول پیدا کرنے میں مددفراہم کریں گے۔
توانائی کے شعبے میں دنیا بھر میں تبدیلی رونما ہورہی ہے۔ بھارت نے بھی توانائی تبدیلی لانے کے لئے عزم کیا ہے۔ بھارت نے 2022 تک 175 گیگا واٹ قابل احیاتوانائی اہلیت قائم کرنے اور سال 2030 تک اسے 450 گیگا واٹ تک کر دینے کے لئے بین الاقوامی عہدبستگی کا بھی اعلان کیا ہے۔یہ قواعد قابل احیاء توانائی پیداواریت کے اہداف کی حصولیابی میں تعاون فراہم کریں گے۔ اس سے یہ یقینی ہوگا کہ صارفین کو گرین اور صاف ستھری بجلی اور آنے والی نسل کے لئے ایک صاف ستھرا ماحول محفوظ ہو سکے۔
قانون میں تبدیلی کے اثرات کی وجہ سے ماہانہ ٹیرف میں تطبیق کے حساب کتاب کے لئے ایک فارمولہ بھی دیا گیا ہے۔
قواعد میں یہ شرط بھی دی گئی ہے کہ ضروری طور پر چلنے والے بجلی پلانٹوں کو میرٹ آرڈر پورا کرنے اور کسی دیگر کاروباری غور کی وجہ سے بجلی کی پیداواریت اور سپلائی میں کٹوتی یا ضابطہ کے تحت نہیں لایا جائے گا۔ بجلی گرڈ میں کسی بھی تکنیکی رکاوٹ کی حالت میں یا بجلی گرڈ کے تحفظ کی وجہ سے ہی لازمی طور پر چلنے والے کسی بجلی پلانٹ سے پیدا ہونے والی بجلی کو کم یا ریگولیٹ کیا جا سکتا ہے۔ بجلی میں تخفیف یا اس کو ضابطے کے تحت لانے کے لئے بھارتی بجلی گرڈ کوڈ کی شرائط پر عمل کیا جائے گا۔لازمی طور پر چلنے والے بجلی پلانٹ سے سپلائی میں کٹوتی کی صورت میں، بجلی کی خرید یا سپلائی کے لئے سمجھوتے میں مجوزہ شرحوں پر خریداری کے ذریعہ بجلی پلانٹ کو معاوضہ قابل ادا ہوگا۔ قابل احیاء توانائی پیدا کرنے والے کو پاور ایکسچینج میں بجلی فروخت کرنے اور مناسب لاگت وصول کرنے کی بھی اجازت ہے۔اس سے قابل احیاء توانائی پیداکرنے والے کے ذریعہ آمدنی کی وصولی میں مدد ملتی ہے اور صارفین کے استعمال کے لئے بجلی گرڈ میں بجلی بھی دستیاب ہو جاتی ہے۔
ان قواعد میں تقسیم کاری لائنس رکھنے والوں کے لئے بجلی کی خریداری کے لئے بچولیے خریدار کے انتظام کی بھی سہولت دی گئی ہے۔ اس سلسلے میں دیگر باتوں کے ساتھ ساتھ قواعد میں کہا گیا ہے کہ بچولیہ خریدار، مرکزی یا ریاستی حکومت کے ذریعہ نامزد ایک ایجنسی ہوگی جو مرکزی حکومت کے ذریعہ ایک یا زیادہ تقسیم کاری لائسنس رکھنے والوں کو فروخت کے لئے ایکٹ کے سیکشن 63 کے تحت جاری رہنما خطوط کے مطابق بولی کے ایک شفاف عمل کے توسط سے بجلی خرید سکتی ہے۔
وزارت اطلاعات ونشریات
مشہور رامائن سیریل ایک بار پھر دور درشن نیشنل پر نشر کیا جائے گا
نئی دہلی،27 مارچ / ملک میں موجودہ کوروناوائرس کی صورتحال اور 21 دن کے لاک ڈاؤن کے دوران گھروں میں رہنے والے لوگوں کے مفادات کے پیش نظر وزارت اطلاعات و نشریات اور پرسار بھارتی نے 28 مارچ 2020 بروز ہفتہ سے رامانند ساگر کے رامائن سیریل کا دوردرشن نیشنل پر ایک بار پھر سے نشر کرنے کا فیصلہ کیا ہے۔
مرکزی وزیر جناب پرکاش جاوڈیکر نے یہ اعلان کرتے ہوئے خوشی کا اظہار کیا کہ رامائن کو ایک بار پھر نشر کیا جارہا ہے۔
ٹیلی کاسٹ روزانہ 2 سلاٹوں میں ہو گا ، صبح 9 بجے سے صبح 10 بجے تک اور رات 9 بجے سے رات 10 بجے تک ۔ شام کے سلاٹ میں سیریل کا اگلا ایپی سوڈ دکھایا جائے گا۔
یہ فیصلہ اس سیریل میں لوگوں کی بے پناہ دلچسپی اور اس کے دوبارہ ٹیلی کاسٹ کے عوامی مطالبہ کو مدنظر رکھتے ہوئے لیا گیا ہے۔ پرسار بھارتی کے سی ای او جناب ششی شیکھر ویمپتی نے دوردرشن کی ٹیم کو مبارکباد پیش کی جس نے اس کے لئے جنگی سطح پر کام کیا تھا۔ جناب ویمپتی نے ساگر کنبے کا دور درشن کے لئے مواد دستیاب کرانے پر شکریہ ادا کیا۔
پرسار بھارتی کووڈ۔ 19 کے بارے میں بیداری پیدا کرنے کے لئے خصوصی کوشش کر رہا ہے۔ نیو سروسز ڈویژن صبح 8 بجے سے 9 بجے تک اور شام میں 8 بجے سے 9 بجے تک ہندی اور انگریزی میں خصوصی بلیٹن نشر کر رہا ہے۔ ڈی ڈی نیوز اور ڈی ڈی انڈیا کے ذریعہ بھی بہت سارے خصوصی پروگرام نشر کیے جارہے ہیں۔
بندرگاہوں، جہاز رانی اور آبی راستوں کی وزارت
پارادپ پورٹ اسپورٹس کونسل نے زیر تربیت کھلاڑیوں کا انتخاب کیا
نئی دہلی، 11 ستمبر 2021:
میجر پورٹ اسپورٹس کنٹرول بورڈ کی اسپورٹس ٹرینی اسکیم کے تحت، پارادپ پورٹ سپورٹس کونسل نے 9 ستمبر اور 10 ستمبر 2021 کو پارادپ پورٹ میں والی بال، کرکٹ، فٹ بال اور ایتھلیٹک جیسے مختلف زمروں میں کھیلوں کے زیر تربیت کھلاڑیوں کا انتخاب کیا۔ اس سلیکشن ٹرائل میں مذکورہ زمروں کے 369 شرکا نے حصہ لیا۔ مذکورہ بالا کھیلوں کے زمروں کے منتخب کھلاڑی 3 سال کی مدت کے لیے پیرادپ پورٹ سپورٹس کونسل کے تحت تربیت حاصل کریں گے۔
انتخاب کا عمل سینئر افسران، اسپورٹس کوچز اور اوڈیشہ کرکٹ ایسوسی ایشن کے نمائندے پر مشتمل ایک کمیٹی نے کیا۔ انتخاب کا پورا عمل حکومت کے ذریعے تیارکردہ کوویڈ رہ نما خطوط کی تعمیل کے ساتھ انجام دیا گیا۔
وزارت دفاع
میری ٹائم انفارمیشن شیئرنگ ورک شپ 2019 کا انعقاد
نئی دہلی، 12 جون 2019/ انفارمیشن فیوزن سینٹر – انڈین اوشن ریجن  گروگرام کے دائرہ کار کے تحت بھارتیہ بحریہ کے ذریعہ میری ٹائم انفارمیشن شیئرنگ ورکشاپ  کا انعقاد کیا جارہا ہے۔ بحریہ کے نائب سربراہ وائس ایڈمیرل ایم ایس پوار کے ذریعہ آج صبح ورکشاپ کا افتتاح کیا گیا۔ بحر ہند خطہ  کے 29 ممالک اور اس کے اطراف سے تعلق رکھنے والے 41 سے زائد مندوبین اس دو روزہ ورکشاپ میں شرکت کررہے ہیں۔ خطے میں سمندر کی مزید سلامتی اور سیکورٹی کے لئے عزت مآب وزیر دفاع نے 22 دسمبر 2018 کو آئی ایف سی – آئی او آر کی شروعات کی تھی۔
ورکشاپ کی افتتاحی تقریب میں اپنے خیالات کا اظہار کرتے ہوئے بحریہ کے نائب سربراہ نے خطے میں شراکت دار ممالک کے مابین اعتماد کی بنیاد پر وسیع سمندری اشتراک اور اتحاد کی ضرورت پر زور دیا اورمندوبین سے ایم آئی ایس ڈبلیو میں سرگرمی کے ساتھ شرکت کرنے کی درخواست کی۔ مالاگیسی بحریہ کے سربراہ ریئر ایڈمرل واہاوی اندیسی نے بھی مندوبین سے خطاب کیا۔
نیشنل میری ٹائم فاؤنڈیشن کے ڈائریکٹر جنرل وائس ایڈمرل پردیپ چوہان  نے خطے میں سمندری ضابطوں کی اہمیت اور خطے کو درپیش چیلنجوں پر روشنی ڈالی اور ہند-پیسفیک عصری سمندری چیلنجوں کا ذکر اپنی تقریر میں کیا۔
دو روزہ ایم آئی ایس ڈبلیو کا مقصد شرکا کو آئی ایف سی – آئی او آر سے روشناس کرانا اور اس شعبےمیں معلومات کے تبادلے کےمیکنزم اور بہتری رائج طریقہ کار کے بارے میں بتانا اور اس کو فروغ دینا ہے۔ اس مقصد آئی او آر کو درپیش سمندری سیکورٹی اور حفاظت سے متعلق چیلنجوں کا بہتر ڈھنگ سے مقابلہ کرنا ہے۔ اس سلسلہ میں شرکا کو سمندری دہشت گردی ، قز اقی ، انسانی اور منشیات کی غیر قانونی تجارت ، انسانی ہمدردی کی بنیاد پر مبنی امداد اور آفات کی صورت میں راحت او ر متعلقہ قانونی امداد فراہم کرنا ہے۔ مندوبین کو ورکشاپ کے دوران سامنے آئے نظریات اور طریقہ کار کو منظور کرنے کے لئے 13 جون 2019کو منعقد ہونے والے معلومات کے تبادلہ کے عمل میں شرکت بھی کرنا ہوگی۔
۔۔۔۔۔۔۔۔۔۔۔
م ن۔ ش س ۔ ج۔
U- 2396
(Visitor Counter : 107
وزارتِ تعلیم
وزارت تعلیم نے چار سالہ انٹیگریٹڈ ٹیچر ایجوکیشن پروگرام کو نوٹیفائی کیا
نئی دہلی:27اکتوبر،2021۔وزارت تعلیم نے چار سالہ آئی ٹی ای پی کو نوٹیفائی کیا، جو کہ ایک دوہرے بڑے جامع بیچلر ڈگری بی اے، بی ایڈ / بی ایس سی، بی ایڈ اور بی کام، بی ایڈ کی پیشکش کرتا ہے، جو کہ ٹیچر ایجوکیشن سے متعلق قومی تعلیمی پالیسی 2020 کے اہم مینڈیٹ میں سے ایک ہے۔ قومی تعلیمی پالیسی 2020 کے مطابق سال 2030 سے اساتذہ کی مصروفیت صرف آئی ٹی ای پی کے ذریعے ہوگی۔ یہ ابتدائی طور پر ملک بھر میں تقریباً 50 منتخب کثیر موضوعاتی اداروں میں پائلٹ موڈ میں پیش کیا جائے گا۔
وزارت تعلیم کے تحت نیشنل کونسل فار ٹیچر ایجوکیشن  نے اس کورس کا نصاب اس طرح وضع کیا ہے کہ یہ ایک طالب علم-استاد کو تعلیم کے ساتھ ساتھ تاریخ، ریاضی، سائنس، فنون، معاشیات یا تجارت میں ڈگری حاصل کرنے کا اہل بنائے گا۔ آئی ٹی ای پی نہ صرف جدید تعلیم فراہم کرے گا، بلکہ ابتدائی بچپن کی دیکھ بھال اور تعلیم ، بنیادی خواندگی اور عدد ، جامع تعلیم اور ہندوستان اور اس کی اقدار، اخلاقیات، آرٹ اور روایات کو سمجھنے کی بنیاد بھی قائم کرے گا۔ سال آئی ٹی ای پی ان تمام طلبا کے لیے دستیاب ہوگا جو ثانوی کے بعد بطور پیشہ تدریس کا انتخاب کرتے ہیں۔ یہ مربوط کورس طلباء کو فائدہ دے گا کیونکہ وہ موجودہ بی ایڈ کے لیے درکار روایتی پانچ سالوں کی بجائے چار سالوں میں مکمل کرکے ایک سال کی بچت کریں گے۔ چار سالہ آئی ٹی ای پی پروگرام کا آغاز تعلیمی سیشن 23-2022 سے ہوگا۔ اس کے لیے داخلہ امتحانات سے متعلق قومی ایجنسی  کے ذریعے قومی مشترکہ داخلہ امتحان  کے ذریعے کیا جائے گا۔ یہ کورس کثیر موضوعاتی اداروں کے ذریعہ پیش کیا جائے گا اور یہ اسکول کے اساتذہ کے لیے کم سے کم ڈگری کی اہلیت کے طور پر بن جائے گا۔
چار سالہ آئی ٹی ای پی قومی تعلیمی پالیسی 2020 کے ایک اہم مینڈیٹ کو پورا کرنے میں ایک اہم سنگ میل ہے۔ یہ کورس اساتذہ کی تعلیم کے پورے شعبے کے احیاء میں اہم کردار ادا کرے گا۔ ہندوستانی اقدار اور روایات پر مبنی کثیر موضوعاتی ماحول کے ذریعے اس کورس سے پاس آؤٹ ہونے والے ممکنہ اساتذہ کو 21ویں صدی کی عالمی معیارات کے مطابق ڈھالا جائے گا اور اس طرح نئے ہندوستان کے مستقبل کی تشکیل میں کافی حد تک یہ مددگار ثابت ہوگا۔
ش ح۔م ع۔ ع ن
U NO: 12258
(Visitor Counter : 455